**ELŐTERJESZTÉS**

**A Gazdasági és Jogi Bizottság 2022. február 21-i ülésére**

**Javaslat a Zanati Kulturális Egyesülettel kötött használati megállapodás módosítására**

Tájékoztatom a Tisztelt Bizottságot, hogy a „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” napirendi pont keretében a Közgyűlés elé terjesztem az alábbiakat.

Szombathely Megyei Jogú Város Önkormányzata 2018. március 23. napján használatba-adási megállapodást kötött a Zanati Kulturális és Sport Egyesülettel a szombathelyi 14712/1 hrsz-ú ingatlanra 2028. február 28. napjáig terjedő határozott időre, ami az egyesület szétválása miatt 2022. január 13-án módosításra került, a szerződő fél a Zanati Kulturális Egyesület lett.

2022. február 9. napján az Áfonya, Eper, Fenyő és Korpás utcai Úttársaság elnöke azzal a kéréssel fordult Önkormányzatunkhoz, hogy a Külső-Zanati út 119. szám alatti Zanati Közösségi Házba szeretnék a szervezet székhelyét bejegyeztetni, valamint évi néhány alkalommal gyűléseiket ott megtartani. Az egyesület elnöke a kezdeményezést támogatja.

Tekintettel arra, hogy Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 22. § (2) bekezdés h) pontja alapján önkormányzati tulajdonú ingatlanban történő székhelybejegyzéshez csak használati vagy bérleti joggal rendelkező szervezet részére lehet hozzájárulást adni, szükséges a használati megállapodásban rögzíteni, hogy az Úttársaság az ingatlant eseti jelleggel, térítésmentesen használhatja.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2022. február 17.**

 **/: Dr. Nemény András :/**

**Határozati javaslat**

**………/2021. (XII. 13.) GJB sz. határozat**

A Gazdasági és Jogi Bizottság javasolja, hogy Szombathely Megyei Jogú Város Közgyűlése a Zanati Kulturális Egyesülettel a szombathelyi 14712/1 hrsz-ú ingatlanra kötött használatba adási megállapodást 2022. március 1. napjától az alábbiak szerint módosítsa:

* A használatba-adási megállapodás 10. pontja kiegészül azzal, hogy a Használó az Áfonya, Eper, Fenyő és Korpás utcai Úttársaság részére alkalomszerűen, térítésmentesen átengedheti az ingatlan használatát.

A Közgyűlés hatalmazza fel a polgármestert, hogy a használatba-adási megállapodásnak a határozatban foglaltak szerinti módosítását aláírja.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal